          ROMÂNIA                                  

     JUDEŢUL IAŞI                                                             

MUNICIPIUL PAŞCANI                                                            

  CONSILIUL LOCAL                                                            
HOTĂRÂRE

privind procedura de atribuire  a spatiilor  comerciale din 
Piata Agroalimentara Pascani, str Ceferistilor nr 4 Tronsonul 2

Consiliul local al municipiului Pascani, 

Având în vedere expunerea de motive prezentata de consilierul  Zanet Gica si a membrilor Asociatiei Micilor Intreprinzatori, Filiala Pascani; 

Analizând procesul verbal nr. 1 al Asociatiei Micilor Intreprinzatori, Filiala Pascani care prezinta lista nominala a agentilor economici(AF, PF, SC), din Piata agroalimentara  Pascani, str Ceferistilor nr 4,  ce doresc să inchirieze aceste spatii prin  licitatie procedura de  negociere directa purtata individual cu ofertantii;
În conformitate cu prevederile art. 10, art. 36, alin.(1) şi (2), literele b) şi c) si ale  alin. (5), litera b)  din Legea nr. 215/2001 privind administraţia publică locală, republicata, cu modificările şi completările  ulterioare ;
In temeiul art. 45 alin. (1) din  Legea nr. 215/2001 privind administraţia publică locală, republicata, cu modificările şi completările  ulterioare,

H O T Ă R Ă Ş T E 
Art. 1. Se aprobă procedura   de atribuire a  spatiilor comerciale, Piata Agroalimentara str. Ceferistilor nr 4, Tronsonul 2 A,B,C, aflate în  proprietatea privată a municipiului  Pascani prin licitatie procedura de negociere directă purtata individual cu ofertantii conform legii  si precizata conform Anexei nr. 1, parte integranta  din prezenta hotarare. 
Art. 2. (1) Se aprobă numirea comisiei de evaluare  pentru ,,Inchirierea  spatiilor comerciale Piata Agroalimentara Ceferistilor nr 4 Pascani ” prin licitatie procedura de negociere directa purtata individual cu ofertantii, în următoarea componenţă: 
1.Preşedinte – Viceprimarul mun.Pascani 

2.Membru – Consilier ANTON VASILE    din partea Consiliului local Pascani 

3.Membru – Consilier HALDAN VASILE din partea Consiliului local Pascani 

4.Membru – din aparatul de specialitate a Primarului. 

5.Membru –din aparatul de specialitate a  Primarului 
            (2) Cei doi membri  in comisia de evaluare  mentionata la alin. (1) vor fi  nominalizati prin  Dispozitie a Primarului.

Art. 3. Se aproba Regulamentul de organizare si de desfasurare licitatiilor pentru inchirierea spatiilor comerciale aflate in propritatea publica a municipiului  Pascani, conform Anexei nr. 2, parte integranta din prezenta hotarare. 
Art. 4. Prevederile prezentei hotarari se vor aplica dupa receptionarea lucrarilor de executie a spatiilor comerciale Piata Vale Ceferistilor  nr. 4 si trecerea acestora in proprietatea privata a municipiului  Pascani.
Art. 5 Cu ducerea la îndeplinire a prezentei hotărâri se încredinţează Primarul municipiului Pascani. 
Art. 6  Serviciul Administratie Publica Locala va comunica in copie prezenta hotarare:
  -Institutiei Prefectului judetului Iasi      
  -Primarului municipiului Pascani      
  -Viceprimarului municipiului Pascani  
  -Directiei  economice       
  -Directiei administrare piete 
  -Mass-media
  PRESEDINTE DE SEDINTA                                        Contrasemneaza,
      Consilier,                                                                         SECRETAR,
         PANZARU COSTICA                                                       MIRCEA ZUZAN

 Nr. 164

 Din  05.11.2008 

Anexa 1
La HCL nr. 164 din 5.11.2008

P R O C E D U R A

de atribuire  a spatiilor  comerciale din Piata Agroalimentara Pascani, str Ceferistilor nr 4, Tronsonul 2 A,B,C
 Prezenta procedură are ca obiectiv detalierea modalităţii de inchiriere a spatiilor comerciale din Piata Agroalimentara Pascani, str Ceferistilor nr. 4  şi sunt în proprietatea privată a municipiului Pascani prin licitatie, procedura de negociere directă purtata individual cu ofertantii. 

Această procedură, se organizează şi se desfăşoară în conformitate cu Legea nr. 215/2001 a administraţiei publice locale şi Legea nr. 286/2006 privind completarea şi modificarea legii administraţiei publice locale nr. 215/2001.

Pentru revenirea pe vechile amplasmente  a societăţilor comerciale mai sus mentionate care să desfăşoare în aceste spatii un comert civilizat conform normelor in vigoare, a fost identificată ca oportună, iniţierea procedurii de licitatie prin negociere directa.

 
Prezenta procedură urmează a fi aplicată la inchirierea prin licitatie procedura de negociere directa, a spatiilor comerciale tronsonul 2 A,B,C aflate în proprietatea privată a municipiului Pascani, finalizate conform  proiectului de investitii in pietele agrolimentare.

Primăria municipiului Pascani va anunţa prin publicare în presa locală  initierea licitatiei de inchiriere a spatiilor comerciale prin negociere directa purtata individual cu ofertantii. 

Primarul municipiului Pascani, respectând prevederile legale în vigoare, va emite o dispoziţie de numire a comisiei de evaluare a ofertelor  în acest sens. Comisia de evaluare a ofertelor va fi compusă din 5 membri. Comisia de evaluare  este legal constituită numai în prezenţa tuturor membrilor săi şi adoptă decizii prin votul majorităţii membrilor.

Consiliul local va desemna 3 consilieri care vor face parte din comisia de evaluare a ofertelor.

 Comisia de evaluare va analiza  cererile depuse şi va elabora un proces verbal de licitatie. 

La licitatia spatiilor comerciale  prin negociere  directa purtata individual cu ofertantii   pot participa doar societatile comerciale  care intrunesc urmatoarele conditii de eligibilitate: 

a) documentele de înfiinţare şi de exercitare a activităţii ofertantului(în cazul
persoanelor juridice);

b)  certificat fiscal care să ateste că  nu are datorii la bugetul local şi de stat;
c) balanta contabila a ultimei luni.
d) documentele prin care sa rezulte calitatea de chirias pe o perioada de minim 5 ani  vechime  in Piata Agroalimentara din Pascani, str Ceferistilor   nr. 4.
e)  schita amplasament(nr.contract, pozitia, suprafata metri   patrati) tonete, perioada 2005 –2008.
f)document din care sa rezulte ca nu detine spatiu comercial  in Piata Vale  -Tronson 1. 
g) dovada achitarii taxei de participare.

Comisia   va incheia procese verbale de licitatie, separat, cu fiecare ofertant în parte. 

Activităţile de comert  desfăşurate de către chiriasi  în spatiile inchiriate, trebuie să respecte normele naţionale şi europene de protecţie a mediului. 

Pretul de pornire la licitatie  va fi stabilit de Consiliul Local. 
Anexa 2 

La HCL nr. 164 din 5.11.2008
REGULAMENT

 privind Procedura de atribuire  a spatiilor  comerciale din Piata   Agroalimentara Pascani, str Ceferistilor nr 4 Tronsonul 2     
CAPITOLUL I . Dispoziţii Generale
Art. 1-(1) În conformitate cu dispoziţiile art.10, art. 36, alin. (5), lit. “b” din Legea nr. 215/2001 a administraţiei publice locale, republicată, a dispoziţiilor art. 13, alin. (1) din Legea nr. 50 / 1991 privind autorizarea executării lucrărilor de construcţii, republicată 2, cu modificările şi completările ulterioare, spatiile aparţinând domeniului privat al municipiului Pascani pot fi închiriate persoanelor fizice sau juridice, române sau străine.

 (2) În scopul creării cadrului organizatoric legal şi unitar de desfăşurare a procedurii de licitatie a spatiilor comerciale pentru inchiriat, Consiliul Local aprobă, prin hotărâre, prezentul regulament privind organizarea şi desfăşurarea  licitatiei prin negociere directa purtata individual cu ofertantii,pentru inchirierea spatiilor   din Piata Agroalimentara Ceferistilor nr 4 Tronsonul 2 A,B,C 
Art. 2 -(1) Prezentul regulament reglementează regimul juridic pentru acordarea prin licitatie a contractelor de închiriere privind bunurilor aparţinând proprietăţii private a municipiului Pascani.

 (2) Închirierea se face în baza unui contract prin care municipiul Pascani, persoană juridică de drept public, conform art.21 din Legea nr.215/2001, republicată, în calitate de locator, atribuie unei persoane fizice sau juridice numită chiriaş, pentru o perioadă determinată, şi care acţionează pe riscul şi răspunderea sa, un bun imobil proprietate privată a municipiului Pascani, în schimbul unei chirii. 

(3) Închirierea bunurilor proprietate privată a municipiului Pascani, se aprobă de către Consiliul Local Pascani, prin hotărâre, în condiţiile legii. 

Art. 3 -(1) Organizatorul procedurii de licitatie este Primăria municipiului Pascani. 

(2) Iniţiatorul procedurii  de licitatie poate fi municipiul Pascani, prin Primar, în baza art.62 din Legea nr.215/2001, republicată, sau orice persoană fizică sau juridică, română sau străină, prin solicitare scrisă adresată Primarului municipiului Pascani.

 (3) În solicitarea scrisă, iniţiatorul va preciza activitatea pe care o va desfăşura, însoţită de plan de situaţie şi plan de încadrare în zonă pentru identificarea locaţiei. 

Art. 4 -(1) Se stabileste următoarea forma de procedură pentru inchirierea  bunurilor proprietate privată a municipiului Pascani:

 a) licitatie prin negociere  directă purtata individual cu ofertantii 

CAPITOLUL II . Organizarea şi desfăşurarea procedurii de licitatie prin negociere directa
Art. 5 -(1) Pentru organizarea şi desfăşurarea procedurii de licitatie prin negociere directa privind inchiriere bunurilor din  proprietatea privată a municipiului Pascani, Primarul municipiului Pascani are obligaţia de a desemna persoanele responsabile pentru evaluarea ofertelor , care se constituie într-o comisie de evaluare. 

(2) Membrii comisiei de evaluare, având un număr impar de componenţi, trebuie să fie în număr de minimum 5 şi se nominalizează, de regulă, din cadrul specialiştilor proprii, la care se pot adăuga, după necesităţi, experţi externi. 

(3) Membrii comisiei de evaluare, supleanţii şi invitaţii trebuie să respecte regulile privind conflictul de interese prevăzute de lege. 

(4) Membrii comisiei de evaluare  şi invitaţii vor da o declaraţie de compatibilitate, imparţialitate şi confidenţialitate pe propria răspundere. În caz de incompatibilitate preşedintele comisiei va propune înlocuirea persoanei în cauză. 

Art. 6 -(1) Primarul municipiului Pascani desemnează, prin dispoziţie, preşedintele comisiei de evaluare  şi secretarul acesteia dintre membrii acesteia. Secretarul comisiei nu are drept de vot. 

(2) Prin dispoziţie se vor nominaliza cel puţin 2 membri supleanţi pentru membrii comisiei de evaluare.

 (3) Înlocuirea unui membru al comisiei de evaluare cu un membru supleant se poate face numai dacă persoana care urmează să fie înlocuită nu are posibilitatea, din motive obiective, de a-şi îndeplini atribuţiile care rezultă din calitatea de membru al comisiei de evaluare. 

(4) După producerea înlocuirii, calitatea de membru al comisiei de evaluare este preluată de către membrul supleant care îşi va exercita atribuţiile aferente până la finalizarea procedurii de atribuire. 

Art. 7 -(1) Comisia de evaluare este legal întrunită numai în prezenţa tuturor membrilor săi şi adoptă hotărâri prin votul majorităţii membrilor săi. 

(2) Hotărârile comisiei de evaluare  se iau numai pe baza criteriilor de selecţie stabilite in prealabil. 

Art. 8. -Pentru activitatea depusă membrii comisiei de evaluare prin procedura  de negociere directa purtata individual cu ofertantii, vor primi o indemnizaţie, stabilită potrivit legii. 

Art. 9 -(1) Anuntul de intentie al autoritatii contractante de a proceda la atribuirea contractelor de inchiriere prin negociere directa purtata individual cu ofertantii va fi publicata intr-un ziar local si va fi afisat la sediul organizatorului si la locul unde se afla bunul ce urmeaza a fi inchiriat. 

(2)Anuntul de intentie va preciza: 

a) denumirea si sediul autoritatii contractante 
b) obiectul inchirierii 
c) modalitatea prin care se desfasoara negocierile directe 
CAPITOLUL III . Procedura de licitatie prin negociere directa purtata individual cu ofertantii
Art. 10 – (1)Cererile se depun până în preziua intrunirii comisiei de evaluare a ofertelor privind inchiriere spatiilor  comerciale prin negociere directa purtata individual cu ofertantii.

 (2)Ofertantul are obligatia sa prezinte comisiei  de evaluare urmatoarele documente: 

a) certificat fiscal care să ateste că  nu are datorii la bugetul local şi de stat
 b) balanţa ultimei luni (în cazul persoanelor juridice);
 c) documentele de înfiinţare şi de exercitare a activităţii solicitantului(în cazul persoanelor juridice)
 d) documentele prin care sa rezulte calitatea de chirias pe o perioada de minim 5 ani vechime, in Piata Agroalimentara din Pascani, str. Ceferistilor, nr 4.
 e) schita amplasament(nr. contract, pozitia, suprafata metri  patrati) tonete, perioada 2005 – 2008. 
Art. 11 -(1) Procedura de licitatie prin negociere directa purtata individual cu ofertantii se aplică comerciantilor care indeplinesc criteriile de eligibilitate stabilite la art. 10, alin(2).
 (2) Negocierea se face cu fiecare ofertant in parte la data si locul stabilite conform programarii, in conditiile stabilite in anuntul de intentie. 

Art. 12-(1) In timpul desfasurari procedurii de licitatie prin negociere directa purtata individual cu ofertantii comisia intocmeste un proces verbal in care se confirma eligibilitatea ofertantului si pretul oferit.

 (2) In cazul ofertarii unui pret mai mic decat cel de pornire stabilit prin hotararea Consiliului Local Pascani, ofertantul este descalificat. 

Art. 13 -(1) La finalizarea procedurii de licitatie prin negociere directa purtata individual cu ofertantii, comisia de evaluare inchide licitatia si incheie un proces-verbal de licitatie. 

(2) Procesul  verbal de licitatie trebuie sa contina descrierea procedurii de licitatie, modul de evaluare a ofertelor, elementele esentiale ale ofertelor si motivatia alegerii. 

(3) Procesul verbal va fi semnat de comisia de evaluare a ofertelor cat si de ofertant. 

CAPITOLUL IV. Contractul de închiriere
Art. 14 -(1) Contractele de închiriere se vor încheia în formă scrisă pe o perioada de minim 5 ani cu posibilitatea prelungirii prin acte aditionale anual si vor fi intocmite de catre organizator, ofertantul   intrand in posesia unui exemplar in maxim 30 zile.

 (2) Modelul contractului de închiriere va fi întocmit de organizator. 

CAPITOLUL V . Dispoziţii finale
Art. 15 -Alte situaţii neprevăzute în actele normative în materie precum şi în prezentul regulament, apărute pe parcursul organizării procedurii de licitatie prin negociere directa, vor fi soluţionate de catre comisia de licitatie  prin hotărâre.   
